Schwerin stima del 2018 Schwerin ła xe na sità de çirca 90.000 abitanti de ła Xermania nord-orientałe, faxente parte del Land Meclemburgo-Pomerania Anteriore , de cui ła xe la capitałe, e afacià so el Łago de Schwerin. La xe la seconda sità pì popołoxa del Land dopo Rostock. Tra el 1949 e el 1990 ła ga fato parte de ła DDR. Schwerin se cata inte ła parte nord-oçidentałe del Land Meclemburgo-Pomerania Anteriore, poco a sud de ła sità costiera de Wismar. Prinçipałe edifiçio çitadin xe el casteło de Schwerin, costruio inte ła forma atuałe tra el 1843 e el 1857, ma le cui orixene le risałe al XVI-XVII sècoło. Inte el 2018, ła popołasion de Schwerin gera stimà in 95.818 abitanti, de cui 49.764 gera dòne e 46.054 gera òmeni. La sità la ga conosudo un incremento demogràfego rispeto al 2011, cuando ła popołasion çensia la gera pari a 91.293 abitanti, dato in cało rispeto 2001, cuando ła popołasion gera stimà in 99.917 abitanti e al 1995, cuando la popołasion stimà gera pari a 114.688 abitanti.